การสร้างความสมดุลที่ดีต่อสุขภาพ จุดชนวนการกระทำ จัดรูปแบบความคิดใหม่
อยู่ข้างเขาคนนั้นเสมอ (ส่งข้อความ โทรศัพท์หา หรือไปพบเขา) ให้คุณรักษาการปฏิสัมพันธ์ที่ดีกับเขา แต่ให้คุณเป็นคนตรง ซื่อสัตย์ และจริงจังเมื่อจำเป็น เขาจำเป็นต้องรู้ว่ามีคนคอยให้การสนับสนุนเขาบนเส้นทางของการฟื้นฟู และนั่นรวมไปถึงคุณ เห็นใจ และเข้าใจการต่อสู้ของเขา ปฏิบัติต่อผู้อื่นให้เหมือนกับที่คุณอยากให้คนอื่นปฏิบัติต่อคุณ การเสพติดสื่อลามกส่งผลให้เกิดความไม่สมดุลในปริมาณของเวลาที่ใช้ระหว่างการออนไลน์ และการใช้เวลาในชีวิตจริง หากเขาหวังที่จะมีความสัมพันธ์ที่แท้จริง และมีความหมาย เขาจำเป็นต้องจัดการปริมาณการปฏิสัมพันธ์ของมนุษย์ให้มีความสมดุล   เชื้อเชิญเขาให้เข้าร่วมกลุ่มที่จะต้องรู้จักกับคนใหม่ๆ กับคุณ เขาอาจรู้สึกอึดอัดในตอนแรก ดังนั้นคุณควรอยู่ข้างๆ เขาเพื่อสนับสนุนในสิ่งที่เขาต้องการ สื่อลามกสามารถทำให้เกิดภาพลักษณ์ของการปฏิสัมพันธ์ทางเพศของมนุษย์ให้บิดเบือนไป เขาจำเป็นที่ต้องได้รับการศึกษาในด้านความสัมพันธ์ทางเพศที่เป็นจริง ให้คุณพยายามอย่างดีที่สุดในการหาแหล่งความรู้ที่เป็นจริง และซื่อสัตย์แก่เขา รับผิดชอบในการหากิจกรรมสนุกสนาน ที่ทั้งคุณ และเขาจะได้รับประโยชน์ร่วมกัน คุณควรค่าแก่การมีความรู้สึกสนุก และหากมันสามารถช่วยใครอีกคนให้ขยายมุมมองของโลกให้กว้างไกลมากขึ้น ยิ่งเป็นเรื่องที่ดีมากๆ  จัดกิจกรรมกีฬา การออกไปเดินเล่นนอกบ้าน และการไปเที่ยวพักผ่อน หากมีบางสิ่งบางอย่างที่คุณต้องการสัมผัส หรือรับรู้ กระตุ้นให้เขามีส่วนร่วมกับคุณ ให้คุณเป็นคนที่ทำให้แน่ใจว่าสามัญสำนึกยังคงมีอำนาจเหนือกว่า หากเขาละเมิดคำมั่นสัญญาที่จะไม่ดูสื่อลามก ให้คุณเผชิญหน้ากับเขาในขณะที่เขากำลังดูสื่อลามกอยู่ เขาอาจคิดว่าเขาสามารถดูสื่อลามกแค่สัก 2–3 นาที คงไม่มีปัญหาอะไร คุณรู้ดีว่าทันทีที่เขากลับไปทำแบบเดิมอีกครั้ง เขาจะไม่หยุดที่จะทำมันต่อไป  เป็นผู้ย้ำเตือนผลที่ตามมา คุณจำเป็นต้องย้ำเตือนเขาเกี่ยวกับสถานที่มืดมนที่เขามา ย้ำเตือนเขาว่าการทำงานหนักของเขาทั้งหมดจะพังทลายลง หากเขากลับไปดูสื่อลามกอีกครั้ง ให้คุณพูดกับเขาด้วยความจริง เช่น “นี่ไม่ใช่การทำให้คุณรู้สึกอับอาย หรือรู้สึกผิดใดๆ นี่เป็นเรื่องของความเป็นจริงที่คุณมีชีวิตอยู่ทั้งในอดีต และปัจจุบัน คุณมีความรับผิดชอบต่อตัวเอง และคนที่เป็นห่วงคุณ” สังเกตการเปลี่ยนแปลง และอธิบายการเปลี่ยนแปลงเหล่านั้น หากคุณเห็นการเปลี่ยนแปลงในพฤติกรรมของเขา ที่ทำให้คุณเชื่อว่าจะเกิดความผิดพลาด ให้คุณเผชิญหน้ากับประเด็นเหล่านั้นอย่างสงบ คุณสามารถพูดว่า “ฉันสังเกตว่าคุณดูเหนื่อยล้ามาก ทุกอย่างดำเนินไปด้วยดีหรือไม่? คุณกำลังงดเว้นการดูสื่อลามกใช่ไหม? หากคุณยังทำไม่ได้ ฉันยังอยู่ตรงนี้เพื่อช่วยคุณ ดังนั้นไม่มีเหตุผลอะไรที่จะต้องโกหก” คุณอาจพบโดยบังเอิญ หรืออาจมีคนบอกคุณ ไม่ว่าทางใด คุณต้องโฟกัสไปที่การช่วยเหลือเขาในการให้อภัยตัวเอง กลับไปพบกับเขาอีกครั้ง และเริ่มเส้นทางของการละเว้นจากสื่อลามกใหม่อีกครั้ง ยิ่งคุณเปิดใจกว้าง และมีความเต็มใจมากเท่าไหร่ มีแนวโน้มที่เขาจะกลับมามีความรู้สึกปลอดภัยในการแบ่งปันความคิด และความรู้สึกของเขาได้มากขึ้นเท่านั้น วิธีนี้จะป้องกันเขาจากการเก็บงำความลับที่สามารถบ่อนทำลายความก้าวหน้าของเขา  ช่วยให้เขาจัดการกับสิ่งกระตุ้นให้อยากดูสื่อลามก โดยเฉพาะหากมันเป็นสถานการณ์ที่ยาก ให้คุณเสนอแนะกิจกรรมทางเลือกอื่นที่จะรบกวน หรือครอบงำความสนใจของเขา เช่น เครื่องบินบังคับวิทยุ หรือการปีนเขา พยายามให้เขาทำบางสิ่งบางอย่างที่มีความแตกต่างโดยสิ้นเชิง กระตุ้นให้เขาให้อภัยตัวเองสำหรับความพลาดพลั้งจากพฤติกรรมที่เขาทำ มันเป็นสิ่งที่สำคัญยิ่งในการรับมือกับความล้มเหลว ทำได้โดยการช่วยเหลือเขาให้โฟกัสไปที่การกลับไปตั้งมั่นในเป้าหมายของเขา คุณสามารถบอกเขาว่า “คุณอาจทำสิ่งผิดพลาดไป แต่สิ่งที่สำคัญในตอนนี้ คือการโฟกัสไปที่ก้าวเล็กๆ ที่นำคุณกลับไปสู่โปรแกรม ให้คุณตั้งมั่นว่าชั่วโมงต่อไปคุณจะไม่ทำมันอีก สร้างแรงกระตุ้นในแต่ละชั่วโมงที่คุณได้ยึดมั่นในแผนของคุณ คุณจำเป็นต้องกลับไปทำให้ได้ อย่าล้มเลิกความพยายาม” มันมีแนวโน้มที่คนที่เสพติดสื่อลามกจะปิดบังเพื่อไม่ให้คนอื่นรู้ กระบวนการของการพูดคุยจะเปิดโอกาสให้ใครคนนั้นปลดปล่อยตัวเขาเองจากการโกหกจากสิ่งที่เก็บไว้เป็นความลับ การพูดคุยเป็นการบำบัดโรคที่ยอดเยี่ยมที่สุด และถูกใช้ในการบำบัดอาการทางจิตหลากหลายประเภท  หากมีคนบอกคุณว่าเขามีอาการเสพติด จงเปิดโอกาสให้เขาได้บอกเล่าเรื่องราวของเขา มันเป็นสิ่งสำคัญสำหรับเขาในการรับรู้ว่าเขากำลังถูกรับฟัง หากคุณสังเกตการเปลี่ยนแปลงในพฤติกรรมของคนๆ นั้น คุณสามารถเปิดประเด็นโดยการพูดบางอย่าง เช่น “ฉันสังเกตว่าคุณกำลังใช้เวลามากมายหมดไปกับการเล่นอินเตอร์เน็ต และดูเหมือนคุณกำลังมีบางสิ่งบางอย่างรบกวนจิตใจคุณอยู่ คุณอยากจะเล่าให้ฉันฟังไหม?” อย่ากลัวที่จะถามคำถามตรงๆ การเผชิญหน้ากับประเด็นที่ซับซ้อนซึ่งอาจทำลายความสัมพันธ์ลงได้นั้นเป็นเรื่องท้าทาย แต่การหลอกลวงเป็นรากเหง้าของการเสพติด ดังนั้นคุณต้องพูดความจริง คุณจำเป็นต้องถามคำถามตรงๆ และซื่อสัตย์ เช่น “คุณคิดว่าคุณเสพติดสื่อลามกอยู่ใช่ไหม?” คนทั่วไปมีแนวโน้มที่จะลุกขึ้นต่อสู้กับความท้าทาย เมื่อพวกเขารู้ว่ามีใครบางคนสนใจในผลลัพธ์ คุณมีแนวโน้มที่จะเชื่อมั่นในความสามารถของตัวเอง เมื่อคุณสามารถบอกใครบางคนเกี่ยวกับความสำเร็จของคุณ ภาระรับผิดชอบจะช่วยเพิ่มผลลัพธ์และประสิทธิภาพ  คุณสามารถเป็นคนที่คอยสอบถามความคืบหน้า แสดงความสนใจในความสำเร็จของเขา และคอยโทรหาหากเขาทำตามที่คาดไว้ไม่ได้ มันจะช่วยให้เขายึดมั่นกับกระบวนการที่ช่วยให้เขายุติพฤติกรรมที่ไม่ดีต่อสุขภาพ   คุณสามารถช่วยให้เขารู้สึกถึงภาระรับผิดชอบ โดยการพูดบางสิ่งบางอย่าง เช่น “ฉันต้องการช่วยคุณในเรื่องนี้ ดังนั้นต่อจากนี้ฉันจะคอยติดตาม และไต่ถามทุกสิ่งทุกอย่างเกี่ยวกับคุณว่าดำเนินไปอย่างไร?” เสนอตัวที่จะเป็นผู้สอดส่องการใช้คอมพิวเตอร์ของเขา โดยการตรวจสอบประวัติในการค้นหารายวัน หรือรายสัปดาห์ คุณต้องให้เขาให้คำมั่นว่าเขาจะไม่ลบประวัติในการค้นหาของตนเองทิ้ง การเสพติดสื่อลามกจะก่อให้เกิดความรู้สึกละอายใจในหลายๆ วัฒนธรรมอยู่แล้ว หากมีคนที่กำลังพยายามเปลี่ยนแปลงพฤติกรรมของเขา การเพิ่มความละอายใจและความรู้สึกผิดไม่ได้เป็นประโยชน์ต่อกระบวนการ ให้คุณช่วยเขาคนนั้นหาสิ่งอื่นๆ ที่จะจูงใจให้เกิดการเปลี่ยนแปลงเชิงบวกมากกว่าที่จะหัวเราะเยาะในพฤติกรรมเชิงลบเหล่านั้น    กระตุ้นความรู้สึกที่ดีในสิ่งที่ถูกต้องและสิ่งที่ผิดเมื่อจำเป็น คุณสามารถทำได้โดยการอธิบายให้เขารับรู้ว่า เขาจำเป็นต้องมองตัวเองแยกออกจากพฤติกรรมของเขา เขาไม่ใช่คนที่เลวร้าย แต่พฤติกรรมของเขาก่อให้เกิดอันตราย และต้องถูกเปลี่ยนแปลง  หากการเสพติดก่อให้เกิดผลร้ายต่อความสัมพันธ์ของเขา คุณสามารถพูดว่า “ความสัมพันธ์ของคุณจะดีขึ้นในทันทีที่คุณเปลี่ยนแปลงพฤติกรรมของคุณ ชีวิตคุณจะง่ายมากขึ้น มันอาจดูไม่น่าเป็นไปได้ในตอนแรก แต่ท้ายที่สุดคุณจะเห็นผลลัพธ์ที่คุณได้รับ” ในทางตรงกันข้าม คุณอาจใช้คำพูดที่ทำให้รู้สึกถึงความละอายใจและความรู้สึกผิด เช่น “คุณไม่ต้องการที่จะหยุดทำให้ความสัมพันธ์ของคุณยุ่งเหยิงหรืออย่างไร? ฉันไม่รู้ว่าทำไมคุณต้องการที่จะทำมันต่อไป มันไม่มีเหตุผล และมันทำให้ทุกคนรู้สึกเจ็บปวด” การยุติพฤติกรรมเก่าๆ เกี่ยวข้องกับการเรียนรู้รูปแบบของพฤติกรรมใหม่ เป้าหมายของการยุติการเสพติดสื่อลามก คือการหาทางเลือกอื่นในการจัดการและรับมือกับอารมณ์ด้านลบ วิธีเชิงโครงสร้างเป็นวิธีที่มีประสิทธิภาพในการจัดการการเปลี่ยนแปลงพฤติกรรม   ระบุพฤติกรรมเป้าหมาย ระบุพฤติกรรมที่เขาคนนั้นจะต้องเปลี่ยนแปลงโดยการเปิดอกคุย ยกตัวอย่างเช่น หากเขาเข้านอนตอนตี 3 เพื่อดูสื่อลามก และขาดเรียนหรือขาดงานในตอนเช้า ดังนั้นเขาจำเป็นต้องเปลี่ยนตารางการนอนของเขา เป้าหมายอาจจะเป็นการเข้านอนไม่เกิน 5 ทุ่มครึ่ง ในระหว่างสัปดาห์ ช่วยเขาเลือก/ออกแบบระบบในการตรวจตราและเปลี่ยนแปลงพฤติกรรมของเขา นี่อาจรวมไปถึง การกำหนดตารางสำหรับจำกัดเวลาในการใช้คอมพิวเตอร์ จัดตารางเวลาในการทำกิจกรรมนอกบ้าน ใช้เวลาหนึ่งชั่วโมงในการเขียนความรู้สึกของเขาลงสมุดบันทึก หากเขาซึมเศร้า วิตกกังวล เครียด หรือทนทุกข์ทรมานจากการไม่ค่อยมีความภาคภูมิใจในตัวเอง ให้คุณแนะนำเทคนิคในการผ่อนคลาย เช่น โยคะ การนั่งสมาธิ และการฝึกการหายใจ ซึ่งทุกวิธีที่กล่าวมาได้รับการยืนยันว่าประสบความสำเร็จในการบำบัดความทุกข์ทรมานเหล่านี้   เลือกวิธีในการสนับสนุนความคิดและพฤติกรรมเชิงบวก หากเขาชอบที่จะไปดูหนังหรือดูการแข่งขันกีฬา นี่อาจใช้เหมือนเป็นการให้รางวัลถ้าเขาบรรลุเป้าหมายรายวันหรือรายสัปดาห์ได้ วิธีนี้จะช่วยสร้างความภาคภูมิใจและความเชื่อมั่นในตัวของเขาเอง  ค่อยๆ ปลีกตัวออกมาเมื่อมีการปรับปรุงเกิดขึ้น เมื่อเขาสะสมพฤติกรรมเชิงบวกเพิ่มมากขึ้นเรื่อยๆ คุณอาจเริ่มปลีกตัวเองออกมาจากเขาทีละน้อยๆ จัดหาสิ่งเบี่ยงเบนความสนใจที่ดีต่อสุขภาพเพื่อดึงเขาให้ออกห่างจากคอมพิวเตอร์ เป้าหมายคือเพื่อช่วยให้เขามีความกระตือรือร้นทางกายจนรู้สึกถึงประโยชน์ที่ดีต่อสุขภาพของกิจกรรมทางกาย หากเขารู้สึกดีขึ้น เขามีแนวโน้มที่จะมีทัศนคติที่ดีขึ้น และมีแรงจูงใจที่จะเปลี่ยนแปลงตัวเอง  เสนอแนะหลายๆ สิ่ง เช่นการเดิน วิ่ง ปีนเขา และการยกเวท กิจกรรมเหล่านี้ช่วยให้สมองหลั่งสารเอนโดรฟิน  ซึ่งเพิ่มความรู้สึกของความสุข และบรรเทาความเจ็บปวด  นอกจากนี้ คุณสามารถเสนอแนะให้เขาลงเรียนคอร์สเต้นรำ การเรียนรู้จังหวะการเต้นใหม่ๆ จะทำให้เขามีใจจดจ่อ ซึ่งช่วยให้เขามีการหยุดพักจิตใจจากการเสพติดของเขา การเสพติดจะครอบงำเวลาส่วนใหญ่ของผู้เสพ และผลักดันเขาให้ออกห่างจากการไล่ล่าความสนใจของเขา มันปล้นเวลาไปจากสิ่งที่ทำให้เขารู้สึกเพลิดเพลิน หรืออาจทำให้เพลิดเพลิน  กระตุ้นเขาให้สำรวจความสนใจของตนเอง โดยการตอบคำถามเหล่านี้ คุณกำลังขาดอะไรในชีวิตไป? ที่ไหนที่คุณจะไปหากคุณทำได้? หากไม่มีเรื่องเงินมาเกี่ยวข้อง คุณจะประกอบอาชีพอะไร? บางทีการเล่นกีตาร์อาจเป็นความสนใจ คุณอาจเสนอแนะให้เขาลงเรียนคอร์สออนไลน์ หรือที่โรงเรียนสอนดนตรีในพื้นที่ที่เขาอยู่ กระตุ้นให้เขามีส่วนร่วมในกลุ่มที่มีความสนใจร่วมเหมือนกับเขาโดยที่ไม่ใช่เรื่องลามก การเชื่อมโยงเหล่านี้อาจนำไปสู่มิตรภาพที่แน่นแฟ้นได้ในอนาคต  ใช้เวลาออกห่างจากการเสพติดให้มากที่สุดเท่าที่เป็นไปได้ หากเขาใช้เวลาส่วนใหญ่ไปกับกิจกรรมใหม่ๆ จะทำให้เขาไม่มีเวลาเหลือในการดูสื่อลามก หากสิ่งที่เขากำลังต่อสู้อยู่กลายเป็นเรื่องที่เป็นไปได้ยาก และกลยุทธ์การช่วยเหลือตัวเองไม่ก่อให้เกิดผลใดๆ ให้คุณแนะนำเขาเข้าพบนักบำบัด เขาอาจต้องเผชิญหน้ากับความวิตกกังวล ความเครียด และความเชื่อมั่นในตัวเองที่มากเกินกว่าจะรับไหว นักบำบัดที่มีใบอนุญาตถูกฝึกมาให้รับมือกับประเด็นต่างๆ เหล่านี้ และสามารถช่วยเขาได้ มันเป็นเป้าหมายของนักบำบัดในการจัดหาพื้นที่ปลอดภัยในการพูดคุย แสดงออกทางอารมณ์ และอธิบายสถานการณ์อย่างเปิดเผย และซื่อสัตย์  สนับสนุนความจริงที่ว่ามันต้องใช้ความกล้าในการทำให้เกิดความเปลี่ยนแปลงเชิงบวกในชีวิตของเขา นักบำบัดจะสะท้อนคำกล่าวของคุณ ยืนยันว่าการพูดคุยกับนักบำบัดเป็นขั้นตอนต่อไปในการได้รับความช่วยเหลือที่เขาต้องการ คุณอยู่ข้างเขาเพื่อพูดคุยเกี่ยวกับปัญหาการเสพติดของเขา แต่ในตอนนี้ มันถึงเวลาที่เขาจะต้องพูดคุยกับมืออาชีพ คุณสามารถบอกเขาว่า “ฉันจะยังคงอยู่ข้างคุณ และคุณจะมีนักบำบัดไว้พูดคุย ซึ่งเป็นคนที่มีวิธีที่ดีกว่าในการช่วยเหลือคุณอย่างไม่ต้องสงสัย” หานักบำบัดที่เหมาะสม ถามหมอ สมาชิกในครอบครัว หรือเพื่อนที่ไว้ใจได้ หากพวกเขาสามารถแนะนำนักบำบัดที่เก่งให้แก่คุณ มีนักบำบัดมืออาชีพอีกมากในพื้นที่ของคุณ คนที่จะสามารถช่วยให้เขารับมือกับการเสพติดได้ มองหานักบำบัด คนที่ผ่านการฝึกอบรมความคิด และพฤติกรรมบำบัด  การบำบัดรูปแบบนี้เป็นวิธีที่ใช้ในการรักษาการเสพติด และนำเสนอกระบวนการเป็นลำดับขั้นที่ถูกออกแบบมาเพื่อหยุดพฤติกรรมตามแรงกดดัน นักบำบัดจะช่วยให้ผู้เสพติดสังเกต และกำจัดรูปแบบความคิดเชิงลบที่เขาได้พัฒนาขึ้นมา คุณสามารถแนะนำเขาให้เข้าร่วมโปรแกรม 12 ขั้นตอนที่ถูกกำหนดสำหรับคนที่ได้รับความทุกข์ทรมานจากการเสพติดเรื่องทางเพศ มีโปรแกรม 12 ขั้นตอนที่ให้การช่วยเหลืออยู่ทั่วโลก ให้คุณติดต่อแหล่งข้อมูลในพื้นที่เพื่อขอรับข้อมูลในการเข้าร่วมกลุ่มในพื้นที่ที่เขาอยู่ ความช่วยเหลือมาในหลากหลายรูปแบบ และบางครั้งการเข้าถึงแบบเจาะจงมากกว่าเป็นเรื่องที่จำเป็น การแทรกแซงเป็นการเผชิญหน้าที่ถูกวางแผนไว้ก่อนโดยเพื่อน และครอบครัวเพื่อระบุถึงสิ่งที่เขาเสพติด มันเป็นการตัดสินใจที่ยาก แต่เป็นเรื่องที่จำเป็นหากการเสพติดมากเกินกว่าที่จะควบคุมได้ และเป็นอันตรายแก่ชีวิตของเขา ผู้คนจำนวนมากที่มีการเสพติดมักจะปฏิเสธและไม่เต็มใจที่จะเข้ารับการบำบัด ในขณะที่การแทรกแซงอาจดูเป็นเรื่องที่มากเกินไปสำหรับเขา แต่เจตนาแฝงคือการไม่ทำให้เขารู้สึกเกิดการต่อต้าน  พึงระวังคนที่จะมีส่วนร่วมในการแทรกแซงควรเป็นคนที่ถูกเลือกอย่างรอบคอบ คนที่เขารักสามารถบรรยายได้ว่าการเสพติดสื่อลามกจะมีผลกระทบกับเขาอย่างไรได้บ้าง มีความจำเป็นที่จะต้องวางแผนในการจัดหาตัวเลือกการบำบัดให้กับเขา ยกตัวอย่างเช่น มีโปรแกรมผู้ป่วยใน โปรแกรมผู้ป่วยนอก และการให้คำปรึกษาที่เกี่ยวข้องกันทั้งหมด หากเขาเปิดอกคุยกับคุณเกี่ยวกับการเสพติดของเขา คุณต้องโฟกัสไปที่การให้การสนับสนุนมากกว่าที่จะคิดไปในเชิงลบ มันเป็นเรื่องยากที่จะยอมรับว่าตัวเองมีปัญหา หากคุณต้องการที่จะช่วย คุณจำเป็นต้องแสดงให้เขาเห็นว่าคุณสามารถไว้ใจได้ และจะไม่หัวเราะเยาะเขา การสนับสนุนที่ดีจะช่วยให้เขามีความเครียดน้อยลง มันต้องใช้ความกล้าในการยอมรับว่าตัวเองมีปัญหา ดังนั้นคุณสามารถพูดบางสิ่งบางอย่าง เช่น “อันดับแรก ขอบคุณที่บอกฉัน ฉันรู้ว่ามันต้องใช้ความกล้าเป็นอย่างมากในการทำแบบนั้น ฉันจะอยู่ข้างๆ เพื่อคอยช่วยคุณในสิ่งที่ฉันทำได้” การเป็นผู้รับฟัง และเข้าใจเป็นองค์ประกอบสำคัญในการเติบโตส่วนบุคคล ประสบการณ์ทางอารมณ์ความรู้สึกของการรับมือกับการเสพติดสื่อลามกจะบังคับเขาให้เติบโต ซึ่งอาจเป็นเรื่องที่เจ็บปวด คุณสามารถช่วยบรรเทาความเจ็บปวดของเขาโดยการรับฟังอย่างกระตือรือร้น   เอาใจเขามาใส่ใจเรา เรียนรู้ที่จะเห็นใจ และยอมรับมากกว่าที่จะตัดสินเขา หาแหล่งความรู้ที่จะสามารถสอนคุณให้เป็นคนที่มีความเห็นอกเห็นใจผู้อื่น มันอาจยากที่จะเข้าใจ แต่คุณสามารถลองดูได้เสมอ ปฏิบัติต่อเขาเช่นเดียวกับสิ่งที่คุณอยากได้รับการปฏิบัติ คุณอาจมีประสบการณ์ที่ต้องดิ้นรนต่อสู้ในชีวิตของคุณ และรู้ว่าอะไรที่สามารถช่วยคุณได้ และอะไรที่ไม่ใช่ เมื่อคนได้รับประสบการณ์ทางด้านความคิด และความรู้สึกที่ไม่น่าปรารถนา พวกเขาอาจหันไปดูสื่อลามกเพื่อเป็นวิธีในการจัดการกับความรู้สึกเหล่านั้น สื่อลามกครอบงำความสนใจของเขา และทำให้ความวิตกกังวล ความหดหู่ ความเบื่อหน่าย และความเครียดมลายหายไป โชคร้ายที่นี่เป็นเพียงแค่วิธีการแก้ไขปัญหาชั่วครั้งชั่วคราว และในระยะยาวไม่ใช่วิธีที่มีประสิทธิภาพในการรับมือกับความรู้สึกเหล่านั้นแต่อย่างใด   ช่วยเขาตัดสินใจหากเขามีความรู้สึกหดหู่ใจ มีแบบสอบถามออนไลน์ที่สามารถช่วยร่วมกับกระบวนการนี้  เขาอาจรู้สึกหดหู่ก่อนหมกมุ่นตัวเองไปกับสื่อลามก หรือเขาสามารถรู้สึกหดหู่ใจเพราะว่าการเสพติดสื่อลามกของเขา คุณสามารถถามเขาว่า “มีบางสิ่งบางอย่างที่ทำให้คุณรู้สึกหดหู่ใจอยู่ใช่ไหม?” คุณสามารถใช้คำถามรูปแบบเดียวกันเพื่อระบุความวิตกกังวล ความเหงา ความเบื่อหน่าย และอารมณ์ความรู้สึกอื่นๆ ที่เขาอาจกำลังพยายามจัดการอยู่ การเสพติดไซเบอร์เซ็กส์หรือสื่อลามกเกี่ยวข้องกับพฤติกรรมตามแรงกดดัน ความท้าทายที่มีเอกลักษณ์เฉพาะนี้ยังคงมีอยู่เพราะว่าคนที่ทำสามารถคงความไม่มีตัวตนของเขาได้ ซึ่งทำให้เขาไม่หยุดที่จะดำเนินพฤติกรรมนี้ต่อไป นอกจากนี้การเข้าถึงได้อย่างไม่มีการจำกัดทำให้เป็นเรื่องยากมากขึ้นที่คนเสพติดจะต้านทานได้  แนะนำว่าเขาอาจใช้สื่อลามกเพื่อขับไล่ความรู้สึกของเขามากกว่าที่จะเผชิญหน้ากับมัน ย้ำให้เขาฟังว่าคุณจะอยู่ข้างเขาเพื่อช่วยเขา และหาความช่วยเหลือที่เขาต้องการ หากนั่นหมายถึงต้องล็อกการเข้าถึงอินเตอร์เน็ตของเขา ก็ควรเป็นสิ่งที่คุณต้องทำ การเปลี่ยนแปลงพฤติกรรมเป็นเรื่องยาก ดังนั้นหากเขาแสดงให้เห็นสัญญาณของการปรับปรุงไปในทางที่ดีขึ้น คุณจำเป็นต้องรับรู้ความก้าวหน้าของเขา มันอาจเป็นการฉลองเล็กๆ ในตอนแรก และค่อยๆ ทำให้ยิ่งใหญ่ขึ้นเมื่อเวลาผ่านไป หากเขาแบ่งปันข่าวดีเกี่ยวกับสิ่งที่เขากำลังทำ ให้คุณแสดงความยินดีกับเขา ยกตัวอย่าง เช่น เขาอาจบอกคุณว่า เขาอยู่ได้ตลอดเช้าโดยไม่ได้ดูสื่อลามกแต่อย่างใด คุณสามารถตอบสนองโดยการพูดว่า “นั่นเป็นเรื่องที่ยอดเยี่ยม คุณมีการพัฒนาที่ดีขึ้นมาก คุณต้องการจะทำสิ่งนี้จริงๆ ใช่หรือไม่? จงทำเช่นนั้นต่อไป” มันเป็นเรื่องยากในการเปลี่ยนพฤติกรรมของตัวคุณเอง แต่มันยิ่งเป็นเรื่องยากมากกว่าในการช่วยเหลือบางคนให้เปลี่ยนแปลงพฤติกรมของเขา มีตัวแปรมากมายที่คุณไม่สามารถควบคุมได้ ดังนั้น คุณจะไม่สามารถช่วยเหลือใครบางคนได้อยู่เสมอ ความสามารถในการปลดปล่อยการควบคุม และการเป็นผู้แนะนำ และสนับสนุนเขาอย่างเคร่งครัด จะทำให้คุณพบว่ามันประสบความสำเร็จ  คุณสามารถทำให้เขามั่นใจ และไว้ใจคุณ โดยคุณจะอยู่ข้างๆ เขาเสมอ บางครั้ง คุณอาจจำเป็นต้องย้ำเตือนเขา โดยการพูดว่า “คุณรู้ว่าฉันจะอยู่ข้างคุณเสมอ มันเป็นเรื่องยากสำหรับฉันในการทนเห็นคุณทนทุกข์ทรมาน และฉันปรารถนาว่าฉันจะสามารถช่วยคุณได้มากกว่านี้” ในการพูดเช่นนี้ คุณจะจูงใจให้เขามีความพยายามมากขึ้น เมื่อเราได้ช่วยเหลือใครบางคน เราจะรู้สึกได้รับประโยชน์ต่อสุขภาพของเรา ได้แก่ รู้สึกหดหู่ใจ ปวดเมื่อย และเจ็บปวดน้อยลง และคุณอาจมีชีวิตยืนยาวกว่าใครหลายๆ คน อย่างไรก็ตาม การช่วยเหลือผู้อื่นอาจก่อให้เกิดผลเสียต่อตัวคุณเอง ดังนั้นคุณควรหยุดพักเพื่อพักสุขภาพกาย และสุขภาพใจ ให้คุณโฟกัสไปที่สิ่งต่างๆ ดังต่อไปนี้เพื่อให้แน่ใจว่าคุณมีสมดุลทางอารมณ์ที่ดี:  นอนหลับให้เพียงพอเพื่อหลีกเลี่ยงอาการเหนื่อยล้า  รับประทานอาหารที่ดีต่อสุขภาพเพื่อรักษาสุขภาพ และพลังงาน และเพื่อต่อกรกับความเครียด ได้แก่ ผลไม้ และผัก โปรตีนไร้มัน คาร์โบไฮเดรต และไฟเบอร์เชิงซ้อน หลีกเลี่ยงคาเฟอีน น้ำตาล และอาหารที่อุดมไปด้วยไขมันอิ่มตัว ออกกำลังกายอยู่เป็นประจำเพื่อจัดการกับความเครียดที่คุณอาจรู้สึก
ไม่หยุดยั้งที่จะให้การสนับสนุน. กระตุ้นการปฏิสัมพันธ์ในชีวิตจริง. วางแผน และดำเนินกิจกรรมที่ดีต่อสุขภาพ. เป็นเสียงของเหตุผล. เข้าใจหากเขาจะกลับไปเป็นเหมือนเดิม. พูดถึงปัญหาเพื่อก่อให้เกิดการกระทำ. เป็นผู้รับผิดชอบ. หลีกเลี่ยงการเพิ่มความละอายใจและความรู้สึกผิด. ช่วยเขาพัฒนาระบบตรวจตราตัวเอง. ทำให้เขามีความกระตือรือร้นทางกาย. สำรวจความสนใจใหม่. เสนอแนะการพูดคุยกับนักบำบัด. สร้างการแทรกแซง. จัดหาการสนับสนุนทางอารมณ์ความรู้สึก. แสดงความรู้สึกร่วม. ช่วยเขาแยกแยะประเด็นทางอารมณ์ความรู้สึกของเขา. ฉลองความสำเร็จ. ตระหนักว่าคุณไม่สามารถทำอะไรได้มากในการให้ความช่วยเหลือ. ดูแลเอาใจใส่สุขภาพ และความเป็นอยู่ที่ดีของตัวคุณเอง.
https://www.wikihow.com/Help-Someone-End-a-Pornography-Addiction https://www.wikihow.com/Help-Someone-End-a-Pornography-Addiction https://www.wikihow.com/Help-Someone-End-a-Pornography-Addiction
Creating Healthy Balance Igniting Action Shaping New Thoughts